Kleinkinders – Danie Jonker
Posted by Danie Jonker on November 3, 2017
More oggend ses uur ry hierdie oupa na sy kleinkinders toe in Roodepoort. Hy gaan hulle alleen oppas vir 2 dae, sonder ouma. Hulle ouma is by hulle oumagrootjie. Die 2 mannetjies se pa en ma wil op 'n "biketrippie" gaan. Dylan en Alex is hulle name. Oupa het vandag sy rooi karretjie vol petrol gaan maak.
Ek is nou maar alleen hier op die plot en het rustig vanaand al my goete gepak. Natuurlik moet my stukkie van 'n laptop (tablet) maar saam gaan. Iemand (sal nou nie name noem nie) het natuurlik gaan Google en vir my 'n lys gestuur van meer as 100 speletjies om met hulle te speel. Waar ek al daardie tyd gaan kry, weet ek nie.
So, nou wag ons maar, so 'n bietjie slaap in kry en dan opstaan en ry. Daar is darem 2 dinge wat gebeur. Alex moet Saterdagoggend gaan vir sy judo-klasse en Dylan moet Sondagoggend gaan vir sy golflesse. Toe ek so groot was, het ek nie eens van sulke goed geweet nie. Die wereld verander darem maar vinnig.
Hou asseblief vir my duim vas, miskien moet julle eerder bid.
Previous Post Klipgooiers
Next Post Potte en Panne…..
Ek glo jy kom 100% reg met die twee mannetjies, Danie. Ten minste gaan jy lekker moeg wees in die aande, en sal slaap nie ń probleem wees nie. Geniet dit.
Dit gaan ok hier in Rhoodepoort. Maarbop die oomblik lê ek op die bed pootuit.
Dit sal uitstekend gaan. Geniet elke oomblik.
Dankie, hulle maak my moeg. Ek sal weer tyd kry om te rus.
Dis 'n lekker moeg.
Is seker, maar die vrouens hanteer hierdie goeters beter as ons mans. In my geval is dit so. My een kleinkind was in hierdie onlangse storms in Gauteng en hy het vanmiddag sleg uitgerafel hier met die donderweer. Ek het eintlik geskrik.
Dink aan jou/julle daar in Roodepoort, waar die onweer mens sommer baie bang kan maak. Dis gelukkige kinders wat direk met Oupa kan kuier sonder 'n ouma-filter en ek glo hulle sal hierdie naweek met liefde onthou.